บาทเปิด 30.22/23 บาทต่อดอลลาร์  แนวโน้มแกว่งแคบ
เงินบาทเปิดตลาด 30.22/23 บาทต่อดอลลาร์  แนวโน้มแกว่งแคบ ตลาดไร้ปัจจัยใหม่ นักลงทุนรอติดตามตัวเลข GDP Q3/62 สหรัฐคืนนี้
27 พ.ย. 2562

เงินบาทเปิดตลาด 30.22/23 บาทต่อดอลลาร์  แนวโน้มแกว่งแคบ ตลาดไร้ปัจจัยใหม่ นักลงทุนรอติดตามตัวเลข GDP Q3/62 สหรัฐคืนนี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.22/23 บาท/ดอลลาร์ ใกล้เคียงกับช่วงเย็นวานนี้ที่ปิดตลาดที่ระดับ 30.21 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบๆ เนื่องจากระหว่างวันยังไม่มีปัจจัยสำคัญที่จะมีผลต่อทิศทางการเคลื่อนไหวของค่าเงินมากนัก คงเป็นเพียงแรงซื้อขายตามปกติ ประกอบกับเป็นช่วงหยุดในวันขอบคุณพระเจ้า
อย่างไรก็ดี คืนนี้ตลาดอาจติดตามการประกาศตัวเลข GDP ไตรมาส 3/62 ของสหรัฐ เพื่อประเมินแนวโน้มเศรษฐกิจของสหรัฐในระยะต่อไป
นักบริหารเงิน คาดว่า วันนี้เงินบาทจะเคลื่อนไหวในกรอบ 30.15-30.30 บาท/ดอลลาร์